న్యూఢిల్లీ: బీఫ్ తీసుకువెళ్తున్నాడనే కారణంగా ఓ వ్యక్తిని జార్ఖండ్లో అత్యంత దారుణంగా కొట్టిచంపిన ఘటనను కేంద్ర మంత్రి ఎం.వెంకయ్యనాయుడు తీవ్రంగా ఖండించారు. ఇది అనాగరిక చర్య అని అన్నారు. మతం కోణంలోంచి ఈ ఘటనను చూడరాదని కోరారు. 'ఈ ఘటనను ప్రతి ఒక్కరూ ఖండిచాల్సిందే. ఆవులను రక్షించే పేరుతో చట్టాన్ని చేతుల్లోకి తీసుకోవద్దని ప్రధాని ఇప్పటికే రెండుసార్లు చెప్పారు. అయినప్పటికీ దేశంలోని పలు ప్రాంతాల్లో ఇలాంటి ఘటనలు చోటుచేసుకోవడం సిగ్గుచేటు. వీటిని మతం కోణంలోంచి చూడకూడదు'  అని ఆయన శుక్రవారంనాడు మీడియాతో మాట్లాడుతూ అన్నారు. రాష్ట్ర స్థాయిలో చట్టాన్ని పరిరక్షించే సంస్థలు తగు చర్యలు తీసుకోవాలని సూచించారు. అప్పుడే ఇలాంటి చర్యలు పునరావృతం కావని అన్నారు. గోవధ పేరుతో మనుషులను చంపితే సహిచేదిలేదని మోదీ అహ్మదాబాద్లో జరిగిన ఓ కార్యక్రమంలో గురువారం హెచ్చరించిన కొద్ది గంటలకే జార్ఖాండ్లోని బజర్తంగ్ గ్రామంలో అలీముద్దీన్ అనే ముస్లిం వ్యాపారిని కొందరు సామూహికంగా కొట్టి చంపారు. కారులో మాంసం తీసుకువెళ్తున్నాడన్న కారణంగా అతన్ని అడ్డగించి తీవ్రంగా కొట్టారు. కారుకు నిప్పుపెట్టారు. ఆసుపత్రికి తరలిస్తుండగా అలీముద్దీన్ మృతిచెందాడు. వీడియో ఫుటేజ్ ఆధారంగా పోలీసులు కేసు నమోదు చేశారు.
newdhilly: beef teesukuveltunnadane kaaranamgaa oo vyaktini jaarkhandlo atyanta daarunamgaa kottichampina ghatananu kendra mantri em.venkayyanaayudu teevramgaa khandinchaaru. idhi anagarika charya ani annaru. matham konamlonchi ee ghatananu chudaraadani koraru. 'ee ghatananu prati okkaruu khandichalsinde. aavulanu rakshinche paerutho chattaanni chetulloki teesukovaddani pradhaani ippatike rendusaarlu cheppaaru. ayinappatiki desamloni palu praantaallo ilanti ghatanalu chotuchesukovadam sigguchetu. veetini matham konamlonchi chudakudadu'  ani aayana sukravaaramnaadu meediatho maatlaadutuu annaru. rashtra sthaayilo chattaanni parirakshinche samsthalu tagu charyalu teesukovaalani suuchimchaaru. appude ilanti charyalu punaraavrutam kaavani annaru. govadha paerutho manushulanu champithe sahichediledani modii ahmadaabaadlo jarigina oo kaaryakramamlo guruvaram heccharinchina koddi gantalake jaarkhaandloni bajartang graamamlo alimuddin ane muslim vyaapaarini kondaru saamuuhikamgaa kotti champaaru. kaarulo maamsam teesukuveltunnadanna kaaranamgaa atanni addaginchi teevramgaa kottaru. kaaruku nippupettaaru. aasupatriki taralistundagaa alimuddin mrutichendaadu. veedio futage aadhaaramgaa poliisulu kesu namodu chesaru.